[{"text_idx": "#000004", "text": "Cafodd Cymru Fyw sgwrs a\u0302 Manon Fischer-Jenkins o Gaerdydd, sydd wedi penderfynu wfftio'r sebon siafio a'r rasal, ac yn byw bywyd blewog, hapus:"}, {"text_idx": "#000005", "text": "Dros y blynyddoedd, dwi wedi mynd drwy gyfnode o ddim siafio, fel dros y gaea', ond unwaith o'n i'n cael y coese mas, o'n i'n siafio popeth, a wastad yn gwneud dan fy ngheseilie."}, {"text_idx": "#000007", "text": "Mae'n rili neis i beidio gorfod siafio - roedd e'n gymaint o hassle, ac ro'n i'n aml yn cael rash o dan fy ngheseilie i. A mae 'mlew i'n dywyll, felly hyd yn oed pan o'n i yn siafio, munud wedyn o'dd stubble yna beth bynnag."}, {"text_idx": "#000008", "text": "Dwi'n meddwl fod y blew ar fy nghoese yn edrych yn llawer gwell nawr na phan o'dd e'n hanner stubble."}, {"text_idx": "#000009", "text": "Nawr fod y blew wedi cael cyfle i dyfu'n hir, mae'n rili fine, ac yn teimlo'n neis. Dwi'n aml yn ffeindio fy hun yn mwytho fy nghoese wrth wylio'r teledu!"}, {"text_idx": "#000010", "text": "I ddechre, wrth fynd mas yn gyhoeddus, o'dd e'n rhywbeth o'dd yng nghefn fy meddwl i, pan o'dd hi'n boeth ac o'n i am wisgo shorts."}, {"text_idx": "#000011", "text": "'Nath e gymryd sbel, gan mod i'n gwybod bod pobl am syllu, ond nawr dwi mewn shorts drwy'r amser."}, {"text_idx": "#000012", "text": "Y cam mwya' o'dd dangos fy nghoese yn y gwaith, mewn ysgol gynradd - ond roedd e'n deimlad mor lysh i fynd i mewn a pheidio poeni am y peth. 'Nath y plant sylwi, a nes i jest egluro fod gan ferched flew ar eu coesau, a dyna ni."}, {"text_idx": "#000014", "text": "Mae hi wastad eisiau i mi guddio fy nghoese. A 'dyw'n chwaer i ddim yn deall chwaith, a ma' nhw'n dweud ei fod e'n \"disgusting\"."}, {"text_idx": "#000015", "text": "Ond pam? Jest blew yw e!"}, {"text_idx": "#000018", "text": "Roedd hi'n syllu ar fy nghoesau i a dywedodd hi ei bod nhw jest ddim yn \"attractive\". Ond pam bod rhaid i mi drio bod yn attractive? I bwy?"}, {"text_idx": "#000021", "text": "Miss Wales: Mwy na gwe\u0302n a cholur?Magu hyder a hunan-barch - gwefan "}, {"text_idx": "#000023", "text": "Ym Mhrydain, dy'n ni jest ddim yn ei weld e mor aml. Y diwrnod o'r blaen, roedd rhywun yn syllu ar fy nghoese i, ac yn amlwg mo'yn dweud rhywbeth - mae e mor anarferol."}, {"text_idx": "#000024", "text": "Nes i godi'r pwnc mewn grw\u0302p ar Facebook yn ddiweddar, ac roedd e mor braf gallu bod mor agored am y peth, a'i fod yn cael ei drafod a\u0302 pharch, mewn trafodaeth gall."}, {"text_idx": "#000028", "text": "Ond yn bersonol, dwi'n teimlo lot mwy cyfforddus a hapus nawr, a dwi 'di dod yn rili attached i'r blew!"}, {"text_idx": "#000029", "text": "Hefyd o ddiddordeb... (os nad ydych chi wedi cael eich argyhoeddi!)"}, {"text_idx": "#000032", "text": "Carchar am oes i ddyn am lofruddio yn Y Bermo"}]